KOMISSION ASETUS (EY) N:o 2251/96,

annettu 25 päivänä marraskuuta 1996,

asetuksen (EY) N:o 3338/93 muuttamisesta ja siitä osittain poikkeamisesta tiettyjen sitrushedelmien ja sitruunoiden tuottajille maksettavan rahallisen korvauksen vahvistamiseksi

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annetun neuvoston asetuksen (EY) N:o 3119/93 (1) ja erityisesti sen 10 artiklan,

ottaa huomioon tiettyjen sitrushedelmien jalostuksen edistämiseen tarkoitetuista erityistoimenpiteistä annetusta asetuksesta (EY) N:o 3119/93 poikkeamisesta markkinointivuonna 1995/1996 29 päivänä kesäkuuta 1995 annetun neuvoston asetuksen (EY) N:o 1543/95 (2), sellaisena kuin se on muutettuna asetuksella (EY) N:o 2087/96 (3) soveltamisajanjakson osalta, ja erityisesti sen 4 artiklan,

ottaa huomioon sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä 17 päivänä toukokuuta 1977 annetun neuvoston asetuksen (ETY) N:o 1035/77 (4), sellaisena kuin se on viimeksi muutettuna asetuksella (ETY) N:o 1199/90 (5), ja erityisesti sen 3 artiklan,

ottaa huomioon sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetusta asetuksesta (ETY) N:o 1035/77 poikkeamisesta markkinointivuonna 1996/1997 28 päivänä lokakuuta 1996 annetun neuvoston asetuksen (EY) N:o 2086/96 (6) ja erityisesti sen 4 artiklan,

sekä katsoo, että

komission asetuksessa (EY) N:o 3338/93 (7), sellaisena kuin se on viimeksi muutettuna asetuksella (EY) N:o 2615/95 (8), säädetään asetusten (ETY) N:o 1035/77 ja (EY) N:o 3119/93 soveltamista koskevista yksityiskohtaisista säännöistä jalostajalle maksettavan rahallisen korvauksen osalta,

sekä asetuksessa (EY) N:o 1543/95 että asetuksessa (EY) N:o 2086/96 annetaan jäsenvaltioille oikeus maksaa rahallinen korvaus suoraan tuottajille markkinointivuonna 1996/1997 niiden sopimuksen mukaisten määrien osalta, jotka tuottaja on toimittanut jalostettaviksi; tämän vuoksi edellä mainittujen asetusten soveltamista koskevien yksityiskohtaisten sääntöjen osalta olisi tehtävä tarvittavat muutokset, ja

tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 3338/93 seuraavasti:

1. Lisätään 1 artiklaan toinen alakohta seuraavasti:

"Edellistä alakohtaa sovelletaan myös neuvoston asetusten (EY) N:o 1543/95 (*) ja (EY) N:o 2086/96 (**) säännöksissä säädettyihin soveltamista koskeviin yksityiskohtaisiin sääntöihin markkinointivuonna 1996/1997.

(*) EYVL N:o L 148, 30.6.1995, s. 30

(**) EYVL N:o L 282, 1.11.1996, s. 1"

2. Lisätään 3 artiklaan 3 kohta seuraavasti:

"3. Jalostajan on noudatettava 1 kohdan säännöksiä myös sovellettaessa asetuksia (EY) N:o 1543/95 ja (EY) N:o 2086/96."

3. Lisätään 4 artiklaan 3 kohta seuraavasti:

"3. Jalostajan on noudatettava 1 kohdan säännöksiä myös sovellettaessa asetuksia (EY) N:o 1543/95 ja (EY) N:o 2086/96."

4. Lisätään 5 artiklan 2 kohtaan f alakohta seuraavasti:

"f) nimenomainen viittaus asetusten (EY) N:o 1543/95 ja (EY) N:o 2086/96 säännöksiin kyseisiä asetuksia sovellettaessa. Tällaisessa tapauksessa e alakohdassa tarkoitetusta maksettavasta hinnasta vähennetään tuottajan jäsenvaltiossa saaman rahallisen korvauksen määrä."

5. Lisätään 8 artiklan 1 kohtaan toinen alakohta seuraavasti:

"Sovellettaessa asetuksia (EY) N:o 1543/95 ja (EY) N:o 2086/96 ja jos ei ole kysymys toimitussitoumuksesta, jalostaja antaa samanaikaisesti edellä tarkoitetuille toimivaltaisille viranomaisille vakuuden, jonka määrä on sama kuin 5 artiklan 2 kohdan f alakohdassa tarkoitettu hinta korotettuna 10 prosentilla ja joka on tarkoitettu varmistamaan kyseisen hinnan maksaminen. Vakuuden määrä mukautetaan sopimusehtojen muutosten mukaisesti."

6. Lisätään 11 artiklan 1 kohtaan toinen ja kolmas alakohta seuraavasti:

"Sovellettaessa asetuksia (EY) N:o 1543/95 ja (EY) N:o 2086/96 tuottajat esittävät rahallista korvausta koskevat hakemukset sen jäsenvaltion toimielimelle, jonka alueella tuotanto on tapahtunut, edellisen alakohdan a, b, c ja d alakohdassa tarkoitettuja päiviä seuraavasta kolmannestakymmenennestä päivästä alkaen.

Toisen alakohdan täytäntöön panemiseksi ensimmäisen alakohdan a, b, c ja d alakohdassa oleva ilmaisu `jalostetut määrät ja jalostustoimet` korvataan ilmaisulla `toimitetut määrät ja toimituksiin liittyvät toimet`."

7. Lisätään 12 artiklaan 3 kohta seuraavasti:

"3. Sovellettaessa asetuksia (EY) N:o 1543/95 ja (EY) N:o 2086/96

a) rahallisen korvauksen myöntämistä koskevassa hakemuksessa on oltava erityisesti tuottajan nimi ja osoite sekä tuotekohtainen maininta sopimusten tai mahdollisten sopimusehtojen muutosten mukaisesti toimitetuista määristä;

b) edellä olevasta 2 kohdasta poiketen rahallisen korvauksen myöntämistä koskevaan hakemukseen on liitettävä erityisesti:

- tuottajan ilmoitus, jossa todistetaan, että jalostaja on maksanut tälle pankki- tai postisiirtona vähintään 5 artiklan 2 kohdan f alakohdassa tarkoitetun hinnan tai hyvittänyt kyseisen hinnan, jos on kysymys toimitussitoumuksista,

- edellä 10 artiklassa tarkoitettu todistus,

- jäljennös 5 artiklan 2 kohdan f alakohdassa säädetyn hinnan maksamisessa käytetystä pankki- tai postisiirtolomakkeesta.

Jos tuottaja ei voi liittää hakemukseensa edellä tarkoitettua jäljennöstä, hänen on liitettävä siihen ilmoitus, jossa täsmennetään, että jalostaja ei ole suorittanut maksua, sekä viittaukset tehtyihin sopimuksiin, joihin hakemus liittyy. Tässä tapauksessa toimivaltainen viranomainen tarkistaa ilmoituksen sisällön ja tekee siitä tarvittavat johtopäätökset vakuuden ja tuottajan maksamisen osalta asetuksen (ETY) N:o 2220/85 säännösten mukaisesti."

8. Lisätään 16 artiklaan 8 kohta seuraavasti:

"8. Tätä artiklaa ja erityisesti sen 5 kohtaa sovelletaan soveltuvin osin markkinointivuonna 1996/1997, jos rahallinen korvaus maksetaan suoraan tuottajille."

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 25 päivänä marraskuuta 1996.

Komission puolesta

Franz FISCHLER

Komission jäsen

(1) EYVL N:o L 279, 12.11.1993, s. 17

(2) EYVL N:o L 148, 30.6.1995, s. 30

(3) EYVL N:o L 282, 1.11.1996, s. 3

(4) EYVL N:o L 125, 19.5.1977, s. 3

(5) EYVL N:o L 119, 11.5.1990, s. 61

(6) EYVL N:o L 282, 1.11.1996, s. 1

(7) EYVL N:o L 299, 4.12.1993, s. 26

(8) EYVL N:o L 268, 10.11.1995, s. 9